Sesong 1 og 2 ble spilt inn på Hegra festning i Stjørdal kommune i Trøndelag. Festningen har en dramatisk krigshistorie, hvor norske soldater under ledelse av major Hans Reidar Holtermann kjempet mot den tyske okkupasjonsmakta i bitende kulde i 25 døgn. Festningen ble omringet og beleiret av tyskerne og var den siste festningen i Norge som kapitulerte; det skjedde 5. mai 1940.